b"\n_START_ARTICLE_\nMichel-Jean Amelot\n_START_SECTION_\nOr\xc3\xadgens familiars\n_START_PARAGRAPH_\nEra fill de Charles Amelot, president del Grand Conseil del rei de Fran\xc3\xa7a, i nebot de l'hom\xc3\xb2nim arquebisbe de Tours Michel Amelot de Gournay (1612-1687).\n_START_SECTION_\nMatrimoni i descendents\n_START_PARAGRAPH_\nEl 3 de mar\xc3\xa7 de 1712 va casar la seva filla Marie-Anne Amelot amb Henri-Charles, comte de Tavannes i marqu\xc3\xa8s de Suilly i d'Arc-sur-Thilo, i un\xc3\xad tamb\xc3\xa9 la seva altra filla Catherine amb Joseph-Antoine Crozat, marqu\xc3\xa8s de Tugny, immensament ric.\n_START_SECTION_\nArquitectura\n_START_PARAGRAPH_\nLa seva compra el 1713 d'una casa (h\xc3\xb4tel) en construcci\xc3\xb3 al carrer de Saint-Dominique del Faubourg de Saint-Germain de Par\xc3\xads (l'h\xc3\xb4tel Amelot de Gournay), va ser mostra de l'atreviment tant del patr\xc3\xb3 com de l'arquitecte (Germain Boffrand). L'h\xc3\xb4tel mostrava nombroses diverg\xc3\xa8ncies respecte del model convencional d'h\xc3\xb4tel particular parisenc de l'\xc3\xa8poca: el seu pati d'honor estava separat completament del carrer per un cos baix amb una porta central rematada per un arc triomfal j\xc3\xb2nic, la seva fa\xc3\xa7ana era c\xc3\xb2ncava, amb ordres gegants de pilastres cor\xc3\xadnties, i les ales laterals abra\xc3\xa7aven un pati oval. El seu sal\xc3\xb3 oval va passar a convertir-se en model de les cases parisenques."